Diari Oficial de la Generalitat Valenciana


Sumari del DOGV 5180, del 19-01-2006 (2006/83)

Notificació a José Manuel García Alfaro. Judici verbal número 975/2004.
-----------------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/83


Organisme emissor
:   Jutjat de Primera Instància Número 14 de València

Tipus de document
:   Anunci

Notificació a José Manuel García Alfaro. Judici verbal número 975/2004. [2006/83]  
Procediment: assumpte civil 975/2004.  
Judici: judici verbal (desnonament per falta de pagament) 975/2004.  
Part demandant: Vicente Belda Darás.  
Part demandada: José Manuel García Alfaro.  
En el judici referit, s'ha dictat la resolució que és, literalment, com es diu tot seguit:  
«Sentència  
Jutgessa que la dicta: María Asunción Solís García del Pozo.  
Lloc: València.  
Data: 24 de novembre de 2005.  
Part demandant: Vicente Belda Darás.  
Advocada: Domingo Martínez, Eva.  
Procuradora: Domingo Martínez, Eva.  
Part demandada: José Manuel García Alfaro.  
Antecedents de fet:  
Primer. La procuradora dels tribunals Eva Domingo Martínez, en nom i representació de Vicente Belda Darás, va formular una demanda de judici verbal de desnonament contra José M. García Alfaro, exercint acumuladament les accions de resolució de contracte d'arrendament d'habitatge per falta de pagament de rendes i la de reclamació de quantitats degudes, per l'import d'1.240,04 euros, referida a l'habitatge siti a València, carrer de Dénia, número 76, porta 6a, 3r.  
Segon. Una vegada admesa a tràmit la demanda, es va acordar citar les parts a la realització del judici, que va tindre lloc el dia 23 de novembre de 2005 a la Sala d'Audiència d'este Jutjat, amb l'assistència de la part actora però no del demandat, malgrat haver estat citat en la forma legal, raó per què va ser declarat en rebel·lia processal. Una vegada ratificada la demanda i practicada la prova, va finalitzar el judici i va quedar vist per a dictar sentència.  
Tercer. Que en la tramitació d'este procés s'han observat les prescripcions legals.  
Fonaments de dret:   
Primer. Vicente Belda Darás exerceix l'acció de resolució de contracte d'arrendament per falta de pagament, de forma acumulada i simultàniament amb la de reclamació de quantitats degudes en concepte de rendes (article 250. 2n.1 i 438 LEC), per un total de 1.240,02 euros, en relació amb l'habitatge siti a València, carrer de Dénia, número 76, porta 6a, 3r.  
Segon. De les actuacions esmentades s'infereix la veracitat dels fets en què es fonamenta la pretensió actora, açò és, la condició d'arrendatari del demandat, José Manuel García Alfaro, respecte de l'habitatge adés indicat, així com l'impagament de rendes en què se sustenta la demanda. I, atés que no fer efectiu el pagament de la renda és una causa de resolució del contracte d'arrendament, d'acord amb el que estableixen els articles 1089, 1091, 1255, 1124 i la resta de concordants del Codi Civil, article 27.2 de la LAU i article 217 de la Llei d'Enjudiciament Civil, cal condemnar el demandat a pagar la suma reclamada, declarant resolt el contracte.  
Tercer. Costes. Han d'imposar-se a la part demandada, d'acord amb l'article 394 de la LEC.  
Vistos els preceptes legals esmentats i la resta d'aplicació general i pertinent.  
Decisió:  
Estimant la demanda formulada per la procuradora Eva Domingo Martínez, en nom i representació de Vicente Belda Darás, contra José Manuel García Alfaro, declare que pertoca el desnonament respecte de l'habitatge siti al carrer de Dénia, número 76, porta 6a, 3r, de València, i declare resolt el contracte que lligava les parts, i en conseqüència condemne el demandat a sotmetre's a esta declaració, deixant vàcua, lliure i expedita la finca esmentada, i l'advertisc ,que si no ho fa així, serà llançat a càrrec seu. Condemne també e demandat a pagar a l'actora la suma de 1.240,02 euros, més els interessos de l'article 576 de la LEC. Amb la imposició de les costes processals a la part demandada.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i on es manifeste la voluntat d'interposar un recurs, amb la indicació dels pronunciaments que impugna (article 457.2 LECn).  
Esta és la meua sentència, que pronuncie, mane i firme.  
Publicació. L'anterior sentència va ser donada, llegida i publicada per la jutgessa que la va dictar, celebrant audiència pública el mateix dia de la data, de què jo, la secretària judicial, en done fe.  
València, 24 de novembre de 2005.»  
Atés que es desconeix el domicili o residència actuals de la part demandada, mitjançant la provisió de 22 de desembre de 2005 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a dur a terme la diligència de notificació de la sentència.  
València, 22 de desembre de 2005.. La secretària judicial: Carmen Sebastián Sanz.  
Diligència. València, 22 de desembre de 2005  
Que jo estenc, la secretària judicial, per a fer constar que el present edicte ha quedat fixat el dia de hui al tauler d'anuncis. En done fe.